CELEX: 62017CN0577
Language: mt
Date: 2017-10-02 00:00:00
Title: Kawża C-577/17: Talba għal deċiżjoni preliminari mressqa mill-Verwaltungsgerichtshof (l-Awstrija) fit-2 ta’ Ottubru 2017 – Bundesamt für Fremdenwesen und Asyl

22.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/18
            
         Talba għal deċiżjoni preliminari mressqa mill-Verwaltungsgerichtshof (l-Awstrija) fit-2 ta’ Ottubru 2017 – Bundesamt für Fremdenwesen und Asyl
   (Kawża C-577/17)
   (2018/C 022/27)
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrent: Bundesamt für Fremdenwesen und Asyl
   
      Konvenuti: Clinton Osas Alake alias Klenti Solim, Cynthia Nomamidobo u Prince Nomamidobo
   
      Domandi preliminari
   
   
               1)
            
            
               L-Istat Membru rikjest – li jkun l-Istat Membru responsabbli skont il-kriterji msemmija fil-Kapitolu III tar-Regolament Dublin III (1) – jista’ effettivament jaċċetta t-talba għall-finijiet ta’ teħid lura tal-persuna, imressqa skont l-Artikolu 23(1) tar-Regolament Dublin III, meta t-terminu għal tweġiba previst fl-Artikolu 25(1) ta’ dan ir-regolament ikun diġà skada, u meta l-Istat Membru rikjest ikun diġà ċaħad preċedentement, fit-terminu mogħti, it-talba għall-finijiet ta’ teħid lura u jkun anki wieġeb fin-negattiv, fit-terminu mogħti, għat-talba għal stħarriġ mill-ġdid skont l-Artikolu 5(2) tar-Regolament ta’ Implimentazzjoni (2)?
               Fil-każ li r-risposta għall-ewwel domanda tkun fin-negattiv:
               B’konsegwenza tar-rifjut, fit-terminu mogħti, tat-talba għall-finijiet ta’ teħid lura mill-Istat Membru responsabbli skont il-kriterji msemmija fil-Kapitolu III tar-Regolament Dublin III, l-Istat Membru li jagħmel it-talba, li fih tkun tressqet l-applikazzjoni l-ġdida, għandu jeżamina din l-applikazzjoni sabiex jiżgura li kien hemm eżami tal-applikazzjoni minn Stat Membru b’mod konformi mal-Artikolu 3(1) tar-Regolament Dublin III?
            
         
      (1)  Regolament (UE) Nru 604/2013 tal-Parlament Ewropew u tal-Kunsill tas-26 ta’ Ġunju 2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta’ pajjiż terz jew persuna apolida (ĠU 2013, L 180, p. 31).
   
      (2)  Regolament tal-Kummissjoni (KE) Nru 1560/2003 tat-2 ta’ Settembru 2003 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 343/2003 li jistabbilixxi l-kriterji u l-mekkaniżmi biex jiġi determinat l-Istat Membru responsabbli biex jeżamina applikazzjoni għall-asil iddepożitata f’wieħed mill-Istati Membri minn ċittadin ta’ pajjiż terz (ĠU Edizzjoni Speċjali bil-Malti, Kapitolu 19, Vol. 6, p. 200).